钦定古今图书集成/明伦汇编/氏族典/第570卷 > 《廖用贤尚友录》 > 淳于诞
## 钦定古今图书集成/明伦汇编/氏族典/第570卷 > 《廖用贤尚友录》 > 淳于诞

按《魏书淳于诞传》：“诞字灵远，其先太山博人，后世居
于蜀汉。父兴宗，萧赜南安太守。诞年十二，随父向扬
州，父于路为群盗所害。诞虽童稚，而哀感奋发，倾资
结客，旬朔之内，遂得复仇，由是州里叹异之。赜，益州
刺史，刘悛召为主簿。萧衍除步兵校尉。景明中，自汉
中归国，以客例起家，除羽林监。樊文炽、萧世澄等围”
小剑戍，诞率诸军鸣鼓攻击，文炽大败，俘斩万计，擒
世澄等十一人。孝昌二年，以诞行巴州刺史。三年，分
置东梁州，以诞为镇远将军、梁州刺史。永安二年四
月卒，时年六十。赠安西将军、益州刺史，谥曰庄。长。子
亢。